ກຸ່ມຫົວຮຸນແຮງ ໂຊມາເລຍ ສັງຫານ ຄົນອາເມຣິກັນ ທີ່ ອອກຈາກກຸ່ມ
ທ້າວ Omar Hammami ໄດ້ເສຍຊີວິດໃນຕອນເຊົ້າໆ ຂອງວັນພະຫັດມື້ນີ້ ເມື່ອພວກຫົວຮຸນແຮງ ໂຈມຕີບ່ອນລີ້ຊ່ອນຂອງລາວ ​ໃກ້ໆເມືອງ Bardher.
ມີລາຍງານວ່າ ພົນລະເມືອງອາເມຣິກັນຄົນນຶ່ງ ທີ່ອອກຈາກ ກຸ່ມຫົວຮຸນແຮງ al-Shabab ຂອງໂຊມາເລຍ ໄດ້ຖືກສັງ ຫານໂດຍພວກນັກລົບຂອງກຸ່ມດັ່ງກ່າວ ແຫລ່ງຂ່າວຕ່າງໆ ແຈ້ງໃຫ້ວີໂອເອ ພະແນກພາສາໂຊມາເລຍ ຊາບວ່າທ້າວ Omar Hammami ໄດ້ເສຍຊີວິດໃນຕອນເຊົ້າໆ ຂອງວັນພະຫັດມື້ນີ້ ເມື່ອພວກຫົວຮຸນແຮງ ໂຈມຕີບ່ອນລີ້ຊ່ອນ ຂອງລາວ ໃກ້ໆເມືອງ Bardher ພວກຫົວຮຸນແຮງຍັງໄດ້ສັງຫານອີກສອງຄົນ ໃນການໂຈມຕີດັ່ງ ກ່າວ ລວມທັງທ້າວ Osama al-Britaini ຄົນສັນຊາດອັງກິດ ທີ່ມີເຊື້ອສາຍປາກິສຖານ ທ້າວ Hammami ອາຍຸ 29 ປີ ກ່າວຕໍ່ວີໂອເອໃນອາທິດແລ້ວນີ້ວ່າ ຕົນໄດ້ຕັດສາຍສໍາ ພັນກັບທ່ານ Moktar Abu Zubayr ໂດຍເວົ້າວ່າຜູ້ນໍາຂອງກຸ່ມ al-Shabab ດັ່ງກ່າວ ບໍ່ໄດ້ເຮັດຕາມຫລັກການຂອງສາສະໜາອິສລາມ ແລະໄດ້ຫັນເອົາກຸ່ມດັ່ງກ່າວ ໄປເປັນ ກຸ່ມທີ່ທໍາການກົດຂີ່ຊາວມຸສລິມ ໃນການແຂ່ງຂັນເພື່ອຄວບຄຸມໂຊມາເລຍ ທ້າວ Hammami ເວົ້າອີກວ່າ ກຸ່ມ al-Shabab ພະຍາຍາມທີ່ຈະສັງຫານລາວ ແລະ ວ່າ ລາວຍັງຖືວ່າ ລາວເອງເປັນຜູ້ກໍ່ການຮ້າຍຢູ່ ລາວໄດ້ເດີນທາງໄປຍັງໂຊມາເລຍ ໃນປີ 2006 ແລະໄດ້ເຂົ້າຮ່ວມຝ່າຍທະຫານຂອງ ກຸ່ມ al-Shabab ອົງການ FBI ເວົ້າວ່າ ໃນປີ 2007 ລຸນຫລັງທີ່ກໍາລັງທະຫານຂອງ ອີທີໂອ ເປຍໄດ້ເຂົ້າບຸກເຂົ້າໄປໃນໂຊມາເລຍທ້າວ Hammami ກໍໄດ້ເຂົ້າຮ່ວມຖັນ ແຖວແນວໜ້າ ໃນນາມນັກຮົບຜູ້ນຶ່ງແລະໃນທີ່ສຸດກໍໄດ້ກາຍເປັນຜູ້ນໍາຂອງກຸ່ມ al-Shabab ສະຫະລັດ ສະເໜີໃຫ້ລາງວັນເຖິງ 5 ລ້ານໂດລາ ຖ້າໃຜມີຂ່າວຄາວທີ່ພາ ໃຫ້ຈັບກຸມຜູ້ກ່ຽວໄດ້